[bookmark: _GoBack]										1.St-2383/2015
[image: ]
REPUBLIKA HRVATSKA
TRGOVAČKI SUD U SPLITU             			      
Split, Sukoišanska br. 6

U   I M E   R E P U B L I K E   H R V A T S K E

R J E Š E NJ E

	TRGOVAČKI SUD U SPLITU , po sucu tog suda Velimiru Vukoviću , kao stečajnom sucu, u pravnoj stvari podnositelja zahtjeva FINANCIJSKE AGENCIJE, Regionalni centar Split, Mažuranićevo šetalište 24b, OIB: 85821130368, za provedbu skraćenog stečajnog postupka nad dužnikom ALKOM d.o.o. za graditeljstvo,OIB: 39142960054, Split, Zrinjsko Frankopanska 64,  dana  7. lipnja  2016. godine,

r i j e š i o   j e

Odbacuje se zahtjev Financijske agencije za provedbu skraćenog stečajnog postupka nad dužnikom ALKOM d.o.o. za graditeljstvo,OIB: 39142960054, Split, Zrinjsko Frankopanska 64.
Obrazloženje : 

Financijska agencija, Regionalni centar Split podnijela je ovom sudu 27.11.2015. god. zahtjev za provedbu skraćenog stečajnog postupka nad dužnikom  ALKOM d.o.o. za graditeljstvo,OIB: 39142960054, Split, Zrinjsko Frankopanska 64, a koji zahtjev je podnesen na temelju odredbe čl. 444. st. 1. Stečajnog zakona (Narodne novine broj 71/15, dalje SZ).

Nakon primanja zahtjeva za provedbu skraćenog stečajnog postupka, sud je u skladu s odredbom članka 430. Stečajnog zakona (NN br. 471/15, dalje: SZ), pribavio izvadak iz sudskog registra za uvodno naznačenog dužnika.

Pregledom i čitanjem povijesnog izvatka iz sudskog registra, utvrđeno je kako je rješenjem ovog suda poslovni broj St-2/2015 od 29.02.2016. godine otvoren stečajni postupak nad dužnikom ALKOM d.o.o. za graditeljstvo,OIB: 39142960054, Split, Zrinjsko Frankopanska 64.

Kako je dakle, već  na  temelju rješenja ovog suda  posl.br. St-2/2015 od 29.02.2016. godine, otvoren stečajni postupak  nad dužnikom ALKOM d.o.o. za graditeljstvo,OIB: 39142960054, Split, Zrinjsko Frankopanska 64, zahtjev Financijske agencije u ovom predmetu je  na temelju odredbe čl. 428. SZ-a trebalo odbaciti. 

Slijedom naprijed navedenog, odlučeno je kao u izreci ovog rješenja. 

U Splitu, 7.lipnja  2016. godine.
S U D A C 

Velimir Vuković 



POUKA O PRAVNOM LIJEKU: 
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, pismeno u tri primjerka, u roku od 8 dana od dostave rješenja. 


DNA:
-  podnositelju zahtjeva – FINA, RC Split
-  e-Oglasna ploča – 8 dana
-  u spis

